CELEX: C2005/205/16
Language: sl
Date: 2005-08-20 00:00:00
Title: Zadeva C-244/05: Predlog za sprejem predhodne odločbe na podlagi sklepa Bayerische Verwaltungsgerichtshof z dne 19. aprila 2005 v zadevi Bund Naturschutz in Bayern e.V. in drugi proti Freistaat Bayern

20.8.2005   
            
            
               SL
            
            
               Uradni list Evropske unije
            
            
               C 205/8
            
         Predlog za sprejem predhodne odločbe na podlagi sklepa Bayerische Verwaltungsgerichtshof z dne 19. aprila 2005 v zadevi Bund Naturschutz in Bayern e.V. in drugi proti Freistaat Bayern
   (Zadeva C-244/05)
   (2005/C 205/16)
   Jezik postopka: nemščina
   Bayerische Verwaltungsgerichtshof je s sklepom z dne 19. aprila 2005 v zadevi Bund Naturschutz in Bayern e.V. in drugi proti Freistaat Bayern, ki ga je sodno tajništvo prejelo dne 7. junija 2005,
   Sodišču Evropskih skupnosti predložil predlog za sprejem predhodne odločbe glede naslednjih vprašanj:
   
               1.
            
            
               Kakšen varstveni režim zahteva člen 3(1) Direktive 92/43/EGS (1) v povezavi z šesto uvodno izjavo te direktive ob upoštevanju prepovedi izdajanja ukrepov, ki lahko ogrozijo cilje Pogodbe v skladu s členom 10(2) Pogodbe ES (Pogodba o ustanovitvi Evropske skupnosti z dne 25.3.1957, nazadnje spremenjena na podlagi Pristopnega akta k EU 2003 z dne 16.4.2003), v povezavi s sodbo Sodišča z dne 13. januarja 2005, C-117/03, za območja, posebej taka s prednostnimi naravnimi habitatni tipi in/ali s prednostnimi vrstami, ki bi lahko bili razglašeni za območja pomembna za Skupnost, še preden jih Komisija uvrsti na seznam območij pomembnih za Skupnost po postopku iz člena 21 direktive?
            
         
               2.
            
            
               Kako na ta varstveni režim vpliva, če so navedena območja že na seznamu Komisije, ki ga predlaga država članica v skladu s členom 4(1) Direktive 92/43/EGS?
            
         
               3.
            
            
               Ali nacionalni varstveni režim za navedena območja, in sicer člen 48(2) Bayerisches Naturschutzgesetz (bavarski zakon o varstvu okolja), zadosti ciljem Skupnosti v skladu s členom 3(1) Direktive 92/43/EGS v povezavi s šesto uvodno izjavo te direktive in ob upoštevanju prepovedi izdajanja ukrepov, ki lahko ogrozijo cilje Pogodbe v skladu s členom 10(2) Pogodbe ES?
            
         
      (1)  UL L 206, str. 7.